L'Ajuntament tanca 2023 amb un superàvit pressupostari de 2,6 milions d'euros
12 de abril de 2024

L'Ajuntament de l'Eliana ha tancat els comptes del 2023 amb un superàvit pressupostari de 2.606.171,89 euros. Així s'ha després de la liquidació del pressupost municipal de l'exercici de l'any passat i que va donar compte en la sessió ordinària del ple del mes de març.

En aquesta mateixa sessió plenària, també es va donar compte dels números del romanent de tresoreria. Les arques municipals compten amb uns fons líquids de tresoreria a fi de l'exercici 2023 de 19.699.991,59 euros. D'aquest total, cal destacar que 11.308.983,65 euros són afectats i 9.435.824,74 euros pertanyen al romanent de tresoreria per a despeses generals.

"Aquests números demostren la bona gestió econòmica de l'Ajuntament. Els comptes en positiu posen de manifest que hem gestionat de manera correcta els números, hem continuat desenvolupant polítiques i posant en marxa serveis que milloren la qualitat de vida dels veïns i veïnes de l'Eliana, i al mateix temps hem sabut mantenir en positiu els nostres comptes”, ha explicat l'alcalde del municipi, Salva Torrent.

En aquest sentit, s'ha establit l'estabilitat de la liquidació del pressupost en 1.293.025,19 euros. “Dades que ens permeten afrontar amb garanties el futur de l'Eliana. Amb números positius podrem fer front a nous projectes que continuen fent del nostre poble el poble que volem”, ha afegit Torrent.

Finalment, s’ha establit el període mitjà de pagament a 31 de desembre de 2023 en 22 dies. Cal recordar que el període mitjà de pagament a proveïdors s'estableix en un màxim de 30 dies segons la Llei de Morositat.